বাংলা ভাষা ও সাহিত্যে লোকসঙ্গীতের ভূমিকা | বর্ষপূর্তি সংখ্যা | Jugantor
সোমবার, ০৭ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
তারাঝিলমিল (২৪ মার্চ, ২০১৬)বর্ষপূর্তি সংখ্যা (২৪ মার্চ, ২০১৬)ইউনিয়ন পরিষদ নির্বাচন ২০১৬ (২৪ মার্চ, ২০১৬)সাহিত্য সাময়িকী (১৮ মার্চ, ২০১৬)ইসলাম ও জীবন (১৮ মার্চ, ২০১৬)সুস্থ থাকুন (১৯ মার্চ, ২০১৬)সুরঞ্জনা (২১ মার্চ, ২০১৬)অর্থনীতি (২০ মার্চ, ২০১৬)দৃষ্টিপাত (২৩ মার্চ, ২০১৬)প্রতিমঞ্চ (১৫ মার্চ, ২০১৬)স্বজন সমাবেশ (১৬ মার্চ, ২০১৬)প্রকৃতি ও জীবন (১৯ মার্চ, ২০১৬)ঘরে বাইরে (১৫ মার্চ, ২০১৬)পরবাস (১২ মার্চ, ২০১৬)বিজয় দিবস বিশেষ সংখ্যা ২০১৩ (০২ জানুয়ারি, ২০১৬)কালনিরবধি বিশেষ সংখ্যা ২০১৪ (২৯ ডিসেম্বর, ২০১৫)যুগান্তর বিশেষ আয়োজন (০৮ মার্চ, ২০১৬)চাকরির খোঁজ (১৭ মার্চ, ২০১৬)একুশে বিশেষ সংখ্যা (২২ ফেব্রুয়ারি, ২০১৬)১৭ বছরে যুগান্তর (০৩ ফেব্রুয়ারি, ২০১৬)আলোকচিত্রে যুগান্তরের প্রতিষ্ঠাবার্ষিকী (০১ মার্চ, ২০১৬)আন্তর্জাতিক নারী দিবস (০৮ মার্চ, ২০১৬)
দ্বিতীয় সংস্করণ
বিচ্ছু
হোম
বর্ষপূর্তি সংখ্যা
ইন্দ্রমোহন রাজবংশী    |
প্রকাশ : ২৪ মার্চ, ২০১৬ ০০:০০:০০ | অাপডেট: ২৪ মার্চ, ২০১৬ ০৪:০৩:৫৬
প্রিন্টঅঅ-অ+
লোকসঙ্গীত
বাংলা ভাষা ও সাহিত্যে লোকসঙ্গীতের ভূমিকা
১৯৫২’র একুশে ফেব্রুয়ারি বরকত-রফিক-শফিক-সালাম-জব্বারসহ নাম না জানা বীর সন্তানদের বুকের তাজা রক্তের বিনিময়ে সংরক্ষিত হয় বাংলা ভাষার সম্মান। এর ফলে বাঙালি পেয়েছে সগর্বে মাতৃভাষা বাংলায় কথা বলা ও সর্বস্তরে বাংলা ভাষা প্রয়োগের অধিকার। সেই ভাষা আন্দোলনের পথ বেয়েই আসে স্বাধিকার ও স্বাধীনতা আন্দোলন এবং জাতির জনক বঙ্গবন্ধু শেখ মুজিবুর রহমানের নেতৃত্বে মহান মুক্তিযুদ্ধের মাধ্যমে দুই লাখ মা-বোনের সম্ভ্রম ও ত্রিশ লাখ প্রাণের বিনিময়ে অর্জিত হয় বাঙালির কাঙ্ক্ষিত স্বাধীনতা। বিশ্বের মানচিত্রে জন্ম নেয় বাংলাদেশ নামে স্বাধীন, সার্বভৌম একটি দেশ ও একটি লাল-সবুজের সুদৃশ্য পতাকা। ১৯৯৯ সালে আমাদের গৌরবোজ্জ্বল ‘শহীদ দিবস’ একুশ ফেব্রুয়ারি বিশ্ব স্বীকৃতি লাভ করে হয়ে ওঠে ‘আন্তর্জাতিক মাতৃভাষা দিবস’। বাংলা ভাষা ও সাহিত্য পরিণত হয় সর্বস্তরে বাংলা ও বাঙালির মতপ্রকাশের উৎস হিসেবে। বিশ্ব জরিপে স্বাধীন বাংলাদেশের মহান স্থপতি, জাতির জনক বঙ্গবন্ধু শেখ মুজিবুর রহমান স্বীকৃতি লাভ করেন হাজার বছরের ‘শ্রেষ্ঠ বাঙালি’ রূপে। সার্বিক বিচারে সর্বস্তরে বাংলা ভাষা ও সাহিত্যের দুয়ার হয়ে যায় উন্মুক্ত। এখন প্রয়োজন সুষ্ঠু পরিকল্পনা ও সর্বক্ষেত্রে এর কার্যকর বাস্তবায়ন।
বাংলা ভাষা ও সাহিত্যের বিশাল অংশজুড়ে রয়েছে আমাদের লোকসংস্কৃতি তথা লোকসাহিত্য ও সঙ্গীত। আধুনিক বাংলা সাহিত্য ও সঙ্গীতের পাশাপাশি দ্বার উন্মোচিত হয়েছে বাংলা লোকসাহিত্য ও লোকসঙ্গীত নিয়ে বিস্তারিত কাজ করার। অনেক আগেই ড. দীনেশ চন্দ্র সেনের ‘ময়মনসিংহ গীতিকা’ বাংলা ভাষা ও সাহিত্যে রেখেছে গৌরবোজ্জ্বল ভূমিকা। পেয়েছে বিশ্বজনীনতা। শত বাধা-বিপত্তি সত্ত্বেও এক্ষেত্রে যেমন আধুনিক সাহিত্য নিয়ে কাজ করেছেন অনেক গবেষক, তেমন লোকসাহিত্য নিয়ে কাজ করেছেন ড. আশরাফ সিদ্দিকী, ড. মযহারুল ইসলাম, ড. ওয়াকিল আহমেদ, ড. মোমেন চৌধুরী, ড. লুৎফর রহমান, শামসুজ্জামান খান, ড. খন্দকার রিয়াজুল হক প্রমুখসহ প্রবীণ-নবীন লোক-গবেষকরা। তাদের গবেষণায় উঠে এসেছে লোক গীতিকবিতা, লোক কাহিনী, লোক নাটক, প্রবাদ-প্রবচন, বিয়ের গান, নানা ধরনের সামাজিক ও আনুষ্ঠানিক গান, কর্মসঙ্গীত ইত্যাদি। কিন্তু সে সব গবেষণালব্ধ উপাদানগুলো জনসমুক্ষে কাক্সিক্ষতভাবে উঠে আসেনি অদ্যাবধি।
অঞ্চলভিত্তিক লোকসঙ্গীতের বাণীগত, সুরগত বিভিন্ন বৈচিত্র্যময় বিষয়াদি এখনও পরিপূর্ণভাবে উঠে আসেনি লোকসাহিত্য ও সঙ্গীতে। এমনকি অনেক কিছু পুনরুদ্ধারিতও হয়নি। বর্তমান সরকার সে পথকে সবার জন্য সুগম করে দিয়েছেন ‘আন্তর্জাতিক মাতৃভাষা ইন্সটিটিউট’ প্রতিষ্ঠার মাধ্যমে। এক্ষেত্রে বাংলা একাডেমি ও বাংলাদেশ শিল্পকলা একাডেমি একত্রিত হয়ে নানাভাবে লোকসাহিত্য ও লোকসঙ্গীতের উৎকর্ষসাধনে সেগুলোর পুনরুদ্ধার, গবেষণা ও সংরক্ষণে কর্মপরিকল্পনা গ্রহণ করতে পারে।
ব্যক্তিগতভাবে গবেষণার মাধ্যমে একজন গীতিকবির গীতি সম্ভারকে জনসম্মুখে তুলে ধরার মহতী প্রয়াস গ্রহণ করেছিলেন খ্যাতিমান ফোকলোরবিদ প্রফেসর ড. মযহারুল ইসলাম তার ‘পাগলা কানাইর গান’ শীর্ষক গবেষণা গ্রন্থের মাধ্যমে। যে গ্রন্থটি ‘পাগলা কানাই’কে নিয়ে ভবিষ্যৎ গবেষকদের গবেষণার ক্ষেত্রে সহায়ক গ্রন্থ হিসেবে গুরুত্বপূর্ণ ভূমিকা পালন করবে।
একইভাবে স্বনামধন্য গবেষক প্রফেসর ড. আবুল আহসান চৌধুরী লালন সঙ্গীত গবেষণায় দীর্ঘদিন পরম নিষ্ঠার সঙ্গে গবেষণারত থেকে বাংলা ভাষাভাষী মানুষের জন্য প্রকাশ করেছেন ‘লালন সমগ্র’ শিরোনামে এক অতুলনীয় সংকলন গ্রন্থ, যাতে স্থান পেয়েছে আধ্যাত্মবাদী মরমীসাধক লালন শাহ রচিত সংগৃহীত সব গান, প্রামাণ্য দলিলপত্র, ফটো অ্যালবাম, আদি আখড়াঘরানার মূল সুরে আখড়ার শিল্পীদের কণ্ঠে রেকর্ডকৃত অডিও সিডিসহ যাবতীয় প্রয়োজনীয় তত্ত্ব ও তথ্যাদি, যা ভবিষ্যৎ শিল্পী, গবেষক ও সঙ্গীতমনস্ক মানুষকে নিয়ত পথের দিশা দেবে।
‘হারামনি’ খ্যাত অধ্যাপক মনসুর উদ্দিন, ‘বাংলার বাউল ও বাউল গান’ খ্যাত ড. উপেন্দ্রনাথ ভট্টাচার্য, ড. আশুতোষ ভট্টাচার্য, অধ্যাপক মুহম্মদ আবু তালেব, ড. এসএম লুৎফর রহমান, ‘বাউলতত্ত্ব’ খ্যাত ড. আহমদ শরীফের মতো গবেষকরাও আলাদা আলাদাভাবে লালন ফকিরের জীবন ও কর্ম নিয়ে গবেষণা করেছেন। এছাড়া বাংলা একাডেমি, ব্যক্তি, পরিবার কিংবা অন্য কোনো উৎসের সহযোগিতায় গ্রন্থাকারে প্রকাশিত হয়েছে কালুশাহ ফকির, বাউল আবদুল করিম শাহ্, আবদুল হালিম বয়াতি, আলফু দেওয়ান, মালেক দেওয়ান, খালেক দেওয়ান, বিজয় সরকার এবং দেশের বিভিন্ন প্রান্ত থেকে আরও অনেক লোক গীতিকবির গান। যেগুলো আমাদের লোকসাহিত্য ও সঙ্গীতকে করেছে আলোকিত।
১৯৯৮ সালে বাংলাদেশ টেলিভিশনে ‘লুকানো মানিক’ নামে আমি একটি অনুষ্ঠান শুরু করি। সে অনুষ্ঠানের উপস্থাপক ছিলেন বরেণ্য গীতিকবি, অভিনেতা ও চলচ্চিত্র পরিচালক খান আতা (খান আতাউর রহমান)। লোককবি ভবা পাগলার গান নিয়ে সে অনুষ্ঠানে আমন্ত্রণ জানানো হয় তৎকালীন তরুণ গবেষক ড. গোপিকা রঞ্জন চক্রবর্তীকে। তিনি ‘ভবা পাগলা : জীবন ও গান’ শিরোনামে একটি গ্রন্থ রচনা করেন। এ গ্রন্থটিও বাংলা একাডেমি থেকে প্রকাশিত হয়। ভবা পাগলার সংক্ষিপ্ত জীবনী ও তার রচিত কয়েকশ’ বিভিন্ন ধারার লোকগান গ্রন্থটিকে এক ভিন্নমাত্রা দান করে।
‘বেঙ্গল ফাউন্ডেশন’-এর ব্যানারে কিছুদিন আগেই প্রকাশিত হয়েছে ড. আবুল আহসান চৌধুরীর আরেক অতুলনীয় গবেষণা গ্রন্থ ‘বাঙালির কলের গান’। গ্রামোফোন বা কলের গানের মাধ্যমে বাংলা সঙ্গীতের গবেষণা সমৃদ্ধ বিশ্লেষণ গ্রন্থখানিকে এমনই এক উচ্চতায় প্রতিস্থাপিত করেছে যার দৃষ্টান্ত দুই বাংলায় বিরল। এছাড়াও বাংলা একাডেমি থেকে লোক গীতিকবিদের জীবন ও কর্ম নিয়ে পর্যায়ক্রমে প্রকাশিত হয়েছে তার লালনসাঁই, কাঙ্গাল হরিনাথ মজুমদার, মহিন শাহের গান, প্রসঙ্গ হাসন রাজা ইত্যাদি গ্রন্থ।
এমনিভাবে বাংলা একাডেমির মাধ্যমে সিলেট জেলার গীতিকবি রাধারমন দত্তের গান নিয়ে একটি গবেষণা গ্রন্থ প্রকাশ করেন গবেষক অধ্যাপক ড. নন্দলাল শর্মা। এমন আরও অনেক গ্রন্থ আছে যে সব গ্রন্থে বিধৃত রয়েছে আমাদের মূল্যবান লোকগীতিসম্পদ। পর্যায়ক্রমে সে ধরনের গীতিকবিতাগুলো কীর্তিমান গবেষকদের মাধ্যমে পাঠক সমাজে উঠে এলে আমাদের আবহমান লৌকিক গীতিসম্পদগুলো অধিকতর সমৃদ্ধ হবে বলে আমি মনে করি। এক্ষেত্রে সাইমন জাকারিয়াদের মতো উদ্ভাবনী শক্তিসম্পন্ন গবেষকরা উঠে এলে তাদের কর্মতৎপরতাগুলো এই ধরনের গ্রন্থ প্রকাশে কার্যকর ভূমিকা পালন করতে পারে।
মনে পড়ে, উনিশশ’ চুয়াত্তরের দিকে টেলিভিশনের সাদা-কালো যুগে একবার মধ্যযুগীয় গীতিরচয়িতা মহাকবি আলাওলের দুটি লোকনাটক নির্মিত হয় তৎকালীন প্রযোজক ও অভিনেতা মোহাম্মদ জাকারিয়ার প্রযোজনায়। দুটি নাটকের দুটি গানে আমি কণ্ঠ দিয়েছিলাম কীর্তিমান সুরকার ও সঙ্গীত পরিচালক আজাদ রহমানের সুরারোপ ও সঙ্গীত পরিচালনায়। নাটক দুটির নাম ছিল ‘পদ্মাবতী’ এবং ‘সাইফুলমুলক ও বদিউজ্জামাল’। সে যুগের বাংলা ভাষায় রচিত গানগুলো আজও আমাদের বাংলা সাহিত্যের অতুলনীয় সম্পদ হয়ে রয়েছে। প্রসঙ্গক্রমে গানের বাণীগুলো আংশিকভাবে এখানে উল্লেখ করা হল। ‘পদ্মাবতী’ নাটকের গানটি ছিল একজন মাঝির কণ্ঠে (যে চরিত্রে আমি অভিনয়ও করেছিলাম)।
‘ভব সিন্ধু মোরে কর পার/নাথহে তুমি বিনে গতি নাই আর/ তুমি দয়া করো যারে/সংকট সমে সুতারে/কি করিতে পারে অমাশক্তি/তোমার কৃপার নাম/পুরাও মনের কাম/দরভাবে যেবা করে ভক্তি।/তুমি যে লেখিছ কর্মে/সে হইবে জন্মে-জন্মে/সেইজন্ম সৃজন তোমার,/মুই অতি ভক্তিহীন/ভাব নাই তোমাবিন/নিজগুণে করহ উদ্ধার।’ আর ‘সাইফুলমুলক ও বদিউজ্জামাল’ নাটকের গানটি ছিল নায়কের ঠোঁটে চিত্রায়িত।
‘আর দুঃখ সহন না যায়/নিষেধ না মানে মনে বিকল সদায়/ত্যাজিলুম সংসার সুখ যাহার কারণ/সে যদি না করে দয়া বিফল জীবন/একচিত্তে আঘাত দিলে দোহাচিত্তে লাগে/বিপরীত হইলো কিবা মোর হতভাগে।’
দুটি গানেই সে সময়টিকে সুরের মাধ্যমে অত্যন্ত সফলভাবে তুলে এনেছিলেন গুণী সুরকার ও আমার অন্যতম সংগীতগুরু আজাদ রহমান। গেয়েও আমি যারপরনাই আনন্দ পেয়েছিলাম। তাই খুঁজে খুঁজে মহাকবি আলাওলের মতো অনাবিষ্কৃত অসংখ্য প্রাচীন লোকগীতিকবির গীতিকাব্যসম্পদ সংগৃহীত ও প্রকাশিত হলে বাংলা লোকসাহিত্যের ভাণ্ডার যেমন পরিপূর্ণ হবে, তেমন সেগুলো শুনে তৃপ্ত হবে গানপাগল মানুষের গীতিপিপাসিত অন্তর।
সাধারণ মানুষের জন্য নানা আঞ্চলিক ভাষায় রচিত লোকগানগুলোও নানাভাবে উৎকর্ষ বাড়াতে পারে আমাদের লোকগীতি ভাণ্ডারের। সুদৃঢ় ভিত্তিতে দাঁড় করাতে পারে আমাদের লোকসাহিত্য ও লোকসঙ্গীতকে। একই দেশে থেকে পরস্পর ভাব-বিনিময়ের জন্যও আমাদের আঞ্চলিক গানগুলো বিশাল ভূমিকা পালন করতে পারে। যেমন- রংপুর অঞ্চলের ‘কিও বন্ধু কাজল ভোমরারে/কোনদিন আসিবেন বন্ধু কয়া যাও কয়া যাওরে’- গানটি এখন আর কেবল সে অঞ্চলের গান নয়। তেমন ‘যদি সুন্দর একখান মুখ পাইতাম/মহেশখালির পানের খিলি তারে/বানাই খাওয়াইতাম’ও এখন আর চট্টগ্রাম অঞ্চলের গান নয়। ‘সিলট পরথম আজান ধ্বনি বাবায় দিয়াছে’ যেমন এখন কেবল সিলেটের গান নয়, তেমন ‘ও ভাইসাব ও/বুইজান কইছে ছুৎকরি যাইত/কাঁচা মরিচের চাট্নী বাটছে হানিভাতে খাইতো’ও আর নোয়াখালী অঞ্চলের গান নয়। জনপ্রিয়তার নিরিখে সেসব গান সারা দেশে লাভ করেছে সার্বজনীনতা। তাই সব অঞ্চলের অনাবিষ্কৃত গীতিকবিতাগুলো পর্যায়ক্রমে প্রচারিত ও প্রকাশিত হয়ে হতে পারে লোকসাহিত্যের অমূল্য সম্পদ। এর ফলে বিভিন্ন অঞ্চলের বাংলা ভাষার রূপ যেমন প্রচলিত হয়ে ছড়িয়ে পড়বে এক অঞ্চল থেকে আরেক অঞ্চলে। তেমন বাঙালি জাতি জানতে পারবে তাদের বিভিন্ন অঞ্চলের বৈচিত্র্যময় আঞ্চলিক ভাষার কথা, পূর্ণ হবে তাদের জ্ঞানের ভাণ্ডার, মাতৃভাষার প্রতি বৃদ্ধি পাবে তাদের মমত্ববোধ। এক অঞ্চল আরেক অঞ্চলকে জেনে নানাভাবে সমৃদ্ধ হবে বাংলা ভাষা ও লোকসংস্কৃতি।
প্রমিত বাংলা বা শুদ্ধ বাংলায় সাহিত্য রচনা করে থাকেন বলেই আমাদের শিক্ষিতজনেরা গুরুত্ব দিয়ে থাকেন, মূলত সেদিকেই। তার প্রমাণ হিসেবে আমরা এ বছরের বইমেলায় প্রকাশিত সাহিত্য ও শিল্পকর্মের উদাহরণ টানতে পারি। এবারের মেলায় প্রকাশিত নয় শতাধিক বইয়ের মধ্যে কয়টি বই লোকসংস্কৃতি বিষয়ে প্রকাশিত হয়েছে- সে হিসাব নিলেই তা সবার কাছে পরিষ্কার হয়ে যাবে। তাছাড়া প্রকাশিত গ্রন্থাবলীর গুণমান বিচারে কি পরিমাণ গ্রন্থ শিল্প ও সাহিত্য মানসম্পন্ন বলে পরিগণিত হতে পারে, তারও পরিসংখ্যান রাখা প্রয়োজন। যাতে ভবিষ্যতে আমরা সেগুলো এড়িয়ে যেতে পারি।
বর্তমানে জাপান ও চীনসহ এশিয়ার কয়েকটি দেশের প্রচার মাধ্যমগুলোতেও প্রকাশনার ক্ষেত্রে আধুনিক সংস্কৃতির পাশাপাশি লোকসংস্কৃতির উন্নয়নে সরকারি ও বেসরকারিভাবে নানা উদ্যোগ গ্রহণের বিষয়টি লক্ষ্য করা যায়। সারা বিশ্বে আমাদের লোকসংস্কৃতির যে গ্রহণযোগ্যতা, তাতে আমরা পিছিয়ে থাকব কেন? এই প্রশ্ন এখন সব লোকসংস্কৃতি কর্মীদের। তাই কালবিলম্ব না করে সংস্কৃতি ও তথ্য মন্ত্রণালয়সহ সরকারি ও আধাসরকারি সহযোগী প্রতিষ্ঠানগুলো সংশ্লিষ্ট বিষয়ে সতর্ক দৃষ্টি রাখলে আমাদের লোকসাহিত্য আরও সমৃদ্ধ হবে।
লেখক : শব্দসৈনিক, অধ্যাপক, ওয়ার্ল্ড মাস্টার পদকপ্রাপ্ত লোকসঙ্গীত শিল্পী ও গবেষক

শীর্ষ খবর
সর্বশেষ খবর
জাতীয়
টিয়ারশেলেই চোখে আঘাত সিদ্দিকুরের
দোহারে বৃদ্ধা হত্যায় নারীসহ চারজনের ফাঁসি
আন্তর্জাতিক
মার্কিন সেনা প্রত্যাহার করে নির্বাচন চান হেকমতিয়ার
আফগানিস্তানে জঙ্গি হামলায় শিশুসহ অর্ধশত নিহত
রাজনীতি
আদালত পরিবর্তনে খালেদার আবেদনের শুনানি মুলতবি
আ’লীগের ভরসা হেভিওয়েটে প্রতীকেই গুরুত্ব বিএনপির
খেলা
বড় অংকের টাকায় দলবদলে ফের ঢাকায় ওয়েডসন
সাকিবের অলরাউন্ড নৈপুণ্যে দারুণ জয় পেল জ্যামাইকা
ঘুষের টাকাসহ শিক্ষা কর্মকর্তাকে আটক
জবিতে ভর্তির আবেদন ৮ আগস্ট, পরীক্ষা ১৫ সেপ্টেম্বর
সিলেটে কলেজ ও হাসপাতালে ভাংচুর, লুটপাট
মাস্টার্সে অনলাইনে ভর্তি ১৬ আগস্ট শুরু
হিলি সীমান্তে বিজিবি-বিএসএফের 'রাখি বন্ধন'
অন্তঃসত্বা গৃহবধূকে গাছে বেঁধে নির্যাতনের ঘটনায় মামলা
সুদের টাকার জন্য চাপ, রিকশাচালকের আত্মহত্যা
১১২ বিচারকের পদোন্নতি
'বিদেশিরা বা আদালত ক্ষমতায় বসাবে এমন রঙিন খোয়াব ভেঙে যাবে'
অ্যাম্বুলেন্স আটকে চালককে মারধর, রোগীর মৃত্যু
বর্ষপূর্তি সংখ্যা বিভাগের অারও খবর
একুশের বিচার, একুশের পরিণাম
মানববিদ্যার দৈন্যদশা ঘোচানো চাই
বাংলা প্রচলনে স্থবিরতা কেন?
বাংলা প্রচলন সমস্যা
অনুবাদের সৃজনশীলতা
সাম্রাজ্য বিস্তারের হাতিয়ার ভাষা
বাংলা ভাষার রাষ্ট্রে ভাষা কেন শূন্যে মিলায়!
উচ্চশিক্ষাঙ্গনে বাংলা ভাষার চর্চা ও কিছু বাস্তবতা
রুখতে হবে বিদেশী ভাষার আগ্রাসন
ভাষা নিয়ে যথেচ্ছাচার
বাংলা ভাষা ও সাহিত্যে লোকসঙ্গীতের ভূমিকা
আরও যারা লিখেছেন
প্রথম পাতা
শেষ পাতা
খবর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
তারাঝিলমিল
বর্ষপূর্তি সংখ্যা
খেলা
বাংলার মুখ
ইউনিয়ন পরিষদ নির্বাচন ২০১৬
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
'বিদেশিরা বা আদালত ক্ষমতায় বসাবে এমন রঙিন খোয়াব ভেঙে যাবে'       মিরপুরের পোশাক শ্রমিকদের দাবি মানল মালিকপক্ষ       ইলিশের মালিক বাংলাদেশ       ষোড়শ সংশোধনী বাতিলের রায় লজ্জার: এরশাদ       সিদ্দিকুর দেখতে পাবেন কিনা নিশ্চিতে ৪-৬ সপ্তাহ লাগবে